# Euroopan unionin C 173A/27.

| | ISSN 1977-1053 |
| --- | --- |
| Euroopan unionin
  virallinen lehti | C 173A |
| | |
| Suomenkielinen laitos | Tiedonantoja ja ilmoituksia | 65. vuosikerta27. huhtikuu 2022 |

ISSN 1977-1053

Euroopan unionin

virallinen lehti

C 173A

Suomenkielinen laitos

Tiedonantoja ja ilmoituksia

65. vuosikerta27. huhtikuu 2022

---

| Sisältö | Sivu |
| --- | --- |
| | V   Ilmoitukset |
| | HALLINNOLLISET MENETTELYT |
| | Tilintarkastustuomioistuin |
| 2022/C 173 A/01 | Avointa virkaa koskeva ilmoitus ECA/2022/6 – Johtaja – yksi virka (Tehtäväryhmä AD, palkkaluokka 14) – Tarkastus | 1 |

Sisältö

Sivu

V   Ilmoitukset

HALLINNOLLISET MENETTELYT

Tilintarkastustuomioistuin

2022/C 173 A/01

Avointa virkaa koskeva ilmoitus ECA/2022/6 – Johtaja – yksi virka (Tehtäväryhmä AD, palkkaluokka 14) – Tarkastus

1

---

| FI | |
| --- | --- |

FI

---

V Ilmoitukset

HALLINNOLLISET MENETTELYT

Tilintarkastustuomioistuin

| 27.4.2022 | FI | Euroopan unionin virallinen lehti | CA 173/1 |
| --- | --- | --- | --- |

27.4.2022

FI

Euroopan unionin virallinen lehti

CA 173/1

---

AVOINTA VIRKAA KOSKEVA ILMOITUS ECA/2022/6

Johtaja – yksi virka

(Tehtäväryhmä AD, palkkaluokka 14)

Tarkastus

(2022/C 173 A/01)

EUROOPAN TILINTARKASTUSTUOMIOISTUIN

Euroopan tilintarkastustuomioistuin perustettiin vuonna 1975 Euroopan unionin ulkoiseksi tarkastajaksi. Tilintarkastustuomioistuin on yksi EU:n seitsemästä toimielimestä. Se sijaitsee Luxemburgissa, ja sen palveluksessa työskentelee tarkastus-, tuki- tai hallintotehtävissä noin 900 henkilöä, jotka edustavat kaikkia EU:n kansallisuuksia.

Tilintarkastustuomioistuin on kollegion muodossa toimiva elin, jolla on 27 jäsentä, yksi kustakin EU:n jäsenvaltiosta. Tarkastajamme tarkastavat, että EU:n tilinpito on luotettavaa ja EU soveltaa varainhoitosääntöjään oikein. Lisäksi he tutkivat, saavuttavatko EU:n toimintapolitiikat ja ohjelmat tavoitteensa ja käytetäänkö niihin osoitetut varat optimaalisesti.

Työmme on merkityksellistä, sillä se auttaa EU:ta käyttämään varojaan paremmin. Tilintarkastustuomioistuin pyrkii osaltaan parantamaan EU:n varainhoitoa sekä edistämään tilivelvollisuutta ja avoimuutta. Varoitamme riskeistä, tuotamme varmuutta, tuomme esiin puutteita ja saavutuksia sekä opastamme EU:n päätöksentekijöitä ja lainsäätäjiä. Esitämme huomautuksemme ja suosituksemme Euroopan parlamentille, Euroopan unionin neuvostolle, kansallisille hallituksille ja parlamenteille sekä suurelle yleisölle.

Euroopan tilintarkastustuomioistuin on nykyaikainen ja dynaaminen organisaatio, jonka tavoittelee ja vaalii huippuosaamista, ammattitaitoa, läpinäkyvyyttä ja rehellisyyttä. Tämän lisäksi tilintarkastustuomioistuin haluaa määritellä itsensä monimuotoiseksi, joustavaksi ja tasapuoliseksi toimielimeksi, joka tarjoaa jokaiselle työntekijälle mahdollisuuden maksimoida kykynsä.

Yksilöllinen ja kollektiivinen osallistuminen tilintarkastustuomioistuimen toimintaan ja sen kunnianhimoiseen koulutusohjelmaan on väline, jonka avulla pyrimme tekemään tilintarkastustuomioistuimesta älyllisesti kannustavan työpaikan. Tavoitteenamme on oppimispohjainen organisaatio, joka tukeutuu institutionaaliseen tietämykseen ja EU:ta ja sen kansalaisia palveleviin motivoituneisiin ja hyvin koulutettuihin ihmisiin.

Toimielimemme on inhimillisen kokoinen, minkä ansiosta on helppoa päästä osaksi työyhteisöä ja pitää yhteyttä muihin työntekijöihin ja tehdä näiden kanssa tiimityötä. Tarjoamme joustavan työajan ja mahdollisuuden tehdä etätyötä (myös asuinpaikan ulkopuolella). Arvostamme monimuotoisuutta ja osallisuutta, edistämme yhtäläisiä mahdollisuuksia ja takaamme kunnioittavan työympäristön, joka perustuu avoimeen viestintään, vuoropuheluun ja keskinäiseen luottamukseen.

Henkilöstön sitoutuminen ja hyvinvointi sekä ekologisen kestävyyden periaate ovat tärkeä osa sisäisiä periaatteitamme.

MITÄ TARJOAMME

Tämä avointa virkaa koskeva ilmoitus julkaistaan Euroopan unionin virkamiehiin sovellettavien henkilöstösääntöjen (1) 29 artiklan 2 kohdan mukaisesti.

Virkaan valittu hakija otetaan palvelukseen palkkaluokkaan AD 14. Peruspalkka on 15 225,35 euroa kuukaudessa. Peruspalkka on EU:n verotuksen alainen, ja siitä ei pidätetä kansallista veroa. Peruspalkan lisäksi voidaan henkilöstösäännöissä määritetyin edellytyksin maksaa tiettyjä etuuksia.

Johtajan virkaan nimitetty henkilö on vastuussa tarkastusjaostolle ja avustaa jaostoihin kuuluvia Euroopan tilintarkastustuomioistuimen jäseniä tarkastustehtävien suorittamisessa.

Johtajan päätehtäviin kuuluvat

| — | henkilöstöhallinto ja varainhallinta |
| --- | --- |

—

henkilöstöhallinto ja varainhallinta

| — | ohjelmasuunnittelu, seuranta ja raportointi |
| --- | --- |

—

ohjelmasuunnittelu, seuranta ja raportointi

| — | osallistuminen tilintarkastustuomioistuimen monialaisiin tehtäviin, strategisten tavoitteiden edistäminen sekä työskentely tehtäväperusteisessa organisaatiossa |
| --- | --- |

—

osallistuminen tilintarkastustuomioistuimen monialaisiin tehtäviin, strategisten tavoitteiden edistäminen sekä työskentely tehtäväperusteisessa organisaatiossa

| — | laadun tukeminen ja tietämyksen tarjoaminen |
| --- | --- |

—

laadun tukeminen ja tietämyksen tarjoaminen

| — | tarkastustoiminnan valvonnan ja kontrollien varmistaminen |
| --- | --- |

—

tarkastustoiminnan valvonnan ja kontrollien varmistaminen

| — | sen varmistaminen, että kaikki tehtävät hoidetaan asianmukaisesti ja tilintarkastustuomioistuimen laatuvaatimuksia sekä tarkastuskäytäntöjä ja -standardeja noudattaen. |
| --- | --- |

—

sen varmistaminen, että kaikki tehtävät hoidetaan asianmukaisesti ja tilintarkastustuomioistuimen laatuvaatimuksia sekä tarkastuskäytäntöjä ja -standardeja noudattaen.

KETÄ HAEMME

I.   HAKUPERUSTEET

1.   Palvelukseenoton edellytykset

Henkilöstösääntöjen 28 artiklan mukaisesti hakemuksen jättöpäivänä

| — | hakijan on oltava jonkin EU:n jäsenvaltion kansalainen |
| --- | --- |

—

hakijan on oltava jonkin EU:n jäsenvaltion kansalainen

| — | hakijalla on oltava täydet kansalaisoikeudet |
| --- | --- |

—

hakijalla on oltava täydet kansalaisoikeudet

| — | hakijalla on oltava täytettynä asevelvollisuutta koskevat lainsäädännön mukaiset velvollisuutensa ja |
| --- | --- |

—

hakijalla on oltava täytettynä asevelvollisuutta koskevat lainsäädännön mukaiset velvollisuutensa ja

| — | hakijan on täytettävä tehtäviensä hoitamisen edellyttämät hyvää mainetta koskevat vaatimukset. |
| --- | --- |

—

hakijan on täytettävä tehtäviensä hoitamisen edellyttämät hyvää mainetta koskevat vaatimukset.

2.   Koulutus

Henkilöstösääntöjen 5 artiklan mukaisesti

| i) | yliopisto-opintoja vastaavan koulutustason suorittamisesta annettu tutkintotodistus, kun yliopisto-opintojen tavanomainen kesto on vähintään neljä vuotta, tai |
| --- | --- |

i)

yliopisto-opintoja vastaavan koulutustason suorittamisesta annettu tutkintotodistus, kun yliopisto-opintojen tavanomainen kesto on vähintään neljä vuotta, tai

| ii) | yliopisto-opintoja vastaavan koulutustason suorittamisesta annettu tutkintotodistus ja vähintään yhden vuoden pituinen soveltuva työkokemus, kun yliopisto-opintojen tavanomainen kesto vähintään kolme vuotta, taikka |
| --- | --- |

ii)

yliopisto-opintoja vastaavan koulutustason suorittamisesta annettu tutkintotodistus ja vähintään yhden vuoden pituinen soveltuva työkokemus, kun yliopisto-opintojen tavanomainen kesto vähintään kolme vuotta, taikka

| iii) | osaston edun mukaisissa perustelluissa tapauksissa vastaavan tasoinen ammatillinen koulutus. |
| --- | --- |

iii)

osaston edun mukaisissa perustelluissa tapauksissa vastaavan tasoinen ammatillinen koulutus.

3.   Työkokemus

Edellä mainitun pätevöitymisen jälkeiseltä ajalta vähintään 18 vuoden osoitettu työkokemus, josta ainakin neljä vuotta henkilöstöhallintoa ja varainhallintaa sisältävissä tehtävissä. Erityisesti vaaditaan vähintään kymmenen vuoden osoitettua vankkaa kokemusta tarkastusalalta (mm. tarkastusten suunnittelusta, valvonnasta, laadunvalvonnasta ja raportoinnista).

4.   Kielitaito

Englanti ja ranska ovat tilintarkastustuomioistuimen viralliset työkielet, joten edellytyksenä on, että hakijat hallitsevat niistä yhden perusteellisesti ja toisen hyvin. Perusteellisesti hallitun kielen osalta vaatimuksena on vähintään C1-tason taito (kielen ymmärtäminen, puhuminen ja kirjoittaminen) ja toisen kielen osalta vähintään B2-tasoa vastaava hyvä taito (kielen ymmärtäminen, puhuminen ja kirjoittaminen).

Ohjeet kielitaidon tason määrittelyyn löytyvät verkkosivustolta https://www.coe.int/en/web/common-european-framework-reference-languages/table-2-cefr-3.3-common-reference-levels-self-assessment-grid.

II.   VALINTAKRITEERIT

| 1) | erinomainen tarkastusstandardien ja -menetelmien tuntemus tilintarkastuksen, tuloksellisuuden ja säännönmukaisuuden tarkastuksen sekä moitteettoman varainhoidon aloilta |
| --- | --- |

1)

erinomainen tarkastusstandardien ja -menetelmien tuntemus tilintarkastuksen, tuloksellisuuden ja säännönmukaisuuden tarkastuksen sekä moitteettoman varainhoidon aloilta

| 2) | vankka tietämys EU:n julkisesta taloudesta ja julkisen sektorin tarkastamisesta |
| --- | --- |

2)

vankka tietämys EU:n julkisesta taloudesta ja julkisen sektorin tarkastamisesta

| 3) | erinomaiset valmiudet suunnitella ja panna täytäntöön organisaatioon ja tarkastustoiminnan kenttätyöhön liittyviä strategioita |
| --- | --- |

3)

erinomaiset valmiudet suunnitella ja panna täytäntöön organisaatioon ja tarkastustoiminnan kenttätyöhön liittyviä strategioita

| 4) | erinomainen johtamismenetelmien hallinta |
| --- | --- |

4)

erinomainen johtamismenetelmien hallinta

| 5) | erinomaiset valmiudet johtaa ja motivoida monikielisiä ja -kulttuurisia työtiimejä sekä tunnistaa, mitä valmiuksia henkilöstöllä on ja miten niitä voidaan hyödyntää parhaalla mahdollisella tavalla; lisäksi erinomaiset valmiudet ristiriitatilanteiden hallintaan |
| --- | --- |

5)

erinomaiset valmiudet johtaa ja motivoida monikielisiä ja -kulttuurisia työtiimejä sekä tunnistaa, mitä valmiuksia henkilöstöllä on ja miten niitä voidaan hyödyntää parhaalla mahdollisella tavalla; lisäksi erinomaiset valmiudet ristiriitatilanteiden hallintaan

| 6) | erittäin vahva motivaatio työskennellä osana hallinnollista johtotiimiä EU:n toimielimessä, joka pyrkii jatkuvasti parantamaan palvelujaan |
| --- | --- |

6)

erittäin vahva motivaatio työskennellä osana hallinnollista johtotiimiä EU:n toimielimessä, joka pyrkii jatkuvasti parantamaan palvelujaan

| 7) | erinomaiset viestintätaidot |
| --- | --- |

7)

erinomaiset viestintätaidot

| 8) | erinomainen kyky toimia tahdikkaasti ja diplomaattisesti suhteissa johtajakollegoihin, sidosryhmiin ja henkilöstöön |
| --- | --- |

8)

erinomainen kyky toimia tahdikkaasti ja diplomaattisesti suhteissa johtajakollegoihin, sidosryhmiin ja henkilöstöön

| 9) | Euroopan unionin henkilöstösääntöjen ja varainhoitoasetuksen (2) tuntemus katsotaan eduksi. |
| --- | --- |

9)

Euroopan unionin henkilöstösääntöjen ja varainhoitoasetuksen (2) tuntemus katsotaan eduksi.

VALINTAMENETTELY

I.   HAKUPERUSTEIDEN TÄYTTÄMINEN

Toimialapäälliköiden ja johtajien valintamenettelyjä koskevan tilintarkastustuomioistuimen päätöksen 31–2015 mukaisesti perustetaan esivalintalautakunta. Se arvioi valintamenettelyyn hyväksyttävät hakijat tämän ilmoituksen ”Ketä haemme” -osiossa mainittuja neljää hakuperustetta käyttäen.

II.   ESIVALINTA

Esivalintalautakunta arvioi ja vertailee hakemuksissa esitettyjen tietojen perusteella kaikkien valintamenettelyyn hyväksyttyjen hakijoiden pätevyyttä, työkokemusta ja taitoja.

Valintamenettelyn tässä vaiheessa lautakunta suorittaa arviointinsa ainoastaan valintakriteereiden 1–7 perusteella.

Esivalintavaiheessa arviointi perustuu hakijoiden henkilökohtaisten ansioiden vertailuun, joten tässä avointa virkaa koskevassa ilmoituksessa määritettyjen ja lautakunnan huomioon ottamien kriteereiden täyttäminen ei automaattisesti takaa hakijoille pääsyä menettelyn seuraavaan vaiheeseen.

Lautakunta laatii vertailun perusteella luettelon, johon merkitään kahdeksan sopivinta hakijaa (3).

III.   VALINTA

Valintalautakunta arvioi esivalitut hakijat haastattelun sekä kirjallisen arvion perusteella (ks. edellä mainitut valintakriteerit).

Lautakunta ei ota kirjallisen arvioinnin yhteydessä huomioon valintakriteereitä 6 ja 9.

Se ottaa kaikki valintakriteerit huomioon haastattelussa.

Haastattelun ja kirjallisen arvion tulosten pohjalta määritetään tehtävään parhaiten soveltuvaksi katsottu hakija.

Tilintarkastustuomioistuin tekee kokouksessaan esivalintalautakunnan raportin perusteella päätöksen yhden hakijan nimittämisestä virkaan.

HAKEMUKSET

Hakemukset on jätettävä 20. toukokuuta 2022 klo 12.00 (Keski-Euroopan aikaa) mennessä.

Hakemukset on laadittava englannin tai ranskan kielellä. Ne on jätettävä käyttäen ehdottomasti sähköistä lomaketta, joka avautuu englannin- tai ranskankielisen avointa virkaa koskevan ilmoituksen lopussa olevan painikkeen kautta. Avointa virkaa koskeva ilmoitus löytyy Euroopan tilintarkastustuomioistuimen Työskentelymahdollisuudet-sivustolta (ks. Open positions tai Postes à pourvoir): https://www.eca.europa.eu/fi/Pages/JobOpportunities.aspx.

Hakemukseen on liitettävä seuraavat asiakirjat (kaikki englanniksi tai ranskaksi):

| — | hakemuskirje (letter of motivation) (enintään neljä sivua) |
| --- | --- |

—

hakemuskirje (letter of motivation) (enintään neljä sivua)

| — | ajantasainen, mieluiten Europass-muodossa laadittu ansioluettelo (enintään seitsemän sivua) (ks. https://europa.eu/europass/). |
| --- | --- |

—

ajantasainen, mieluiten Europass-muodossa laadittu ansioluettelo (enintään seitsemän sivua) (ks. https://europa.eu/europass/).

Hakemus hylätään, jos se ei ole täysin näiden ohjeiden mukainen.

Valintalautakunta arvioi hakemukset yksinomaan näissä asiakirjoissa annettujen tietojen perusteella. Se voi pyytää hakijoita toimittamaan todisteita lausumista, joita nämä ovat esittäneet hakemuksissaan. Jos hakijat eivät toimita pyydettyjä todisteita, heidän hakemuksensa hylätään.

Sen varmistamiseksi, että hakija saa hakemuksensa toimitettua ajoissa, on erittäin suositeltavaa, että hakemuksen tekemistä ei jätetä hakuajan viimeisiin tunteihin. Kokemus on osoittanut, että järjestelmä saattaa ruuhkautua hakemusten esittämiselle asetetun määräajan lähestyessä.

PALVELUKSEENOTTOPOLITIIKKA

Tilintarkastustuomioistuin edistää monimuotoisuus- ja osallisuuspolitiikkansa ja henkilöstösääntöjen 1 d artiklan mukaisesti monimuotoisuutta ja yhtäläisiä mahdollisuuksia. Tilintarkastustuomioistuin hyväksyy hakemukset käsiteltäväkseen ilman minkäänlaista syrjintää ja pyrkii varmistamaan, että palvelukseen otetaan Euroopan unionin perusoikeuskirjan 23 artiklan mukaisesti tasapuolisesti miehiä ja naisia. Tilintarkastustuomioistuin pyrkii myös edistämään työ- ja perhe-elämän yhteensovittamista.

Jos hakija tarvitsee erityisjärjestelyjä (vamman tai liikuntarajoitteisuuden takia) voidakseen osallistua valintamenettelyyn, hänen on otettava hyvissä ajoin sähköpostitse yhteyttä osoitteeseen ECA-Selection@eca.europa.eu.

TIETOSUOJA

Tilintarkastustuomioistuin on sitoutunut huolehtimaan, että hakijoiden henkilötietoja käsitellään noudattaen Euroopan parlamentin ja neuvoston asetusta (EU) 2018/1725 (4).

Lisätietoja annetaan palvelukseenottoa koskevassa tietosuojaselosteessa osoitteessa https://www.eca.europa.eu/Lists/ECADocuments/Specific_Privacy_Statement_vacancies/Specific_Privacy_Statement_vacancies_FI.PDF.

UUDELLEENKÄSITTELYPYYNNÖT – VALITUKSET JA MUUTOKSENHAKU – KANTELU EUROOPAN OIKEUSASIAMIEHELLE

Jos hakija katsoo, että jossakin valintamenettelyn vaiheessa tehty päätös on virheellinen, hänellä on seuraavat toimintamahdollisuudet:

I.   VALINTALAUTAKUNNALLE ESITETTÄVÄ PÄÄTÖKSEN UUDELLEENHARKINTAPYYNTÖ

Hakija voi esittää valintalautakunnan päätöstä koskevan perustellun kirjallisen uudelleenharkintapyynnön. Pyyntö on lähetettävä kymmenen päivän kuluessa päätöksen tiedoksiannosta osoitteeseen ECA-Recours@eca.europa.eu.

II.   VALITUKSET

Jos tilintarkastustuomioistuin on hylännyt hakijan hakemuksen, hakija voi henkilöstösääntöjen 90 artiklan 2 kohdan nojalla valittaa tilintarkastustuomioistuimen päätöksestä kolmen kuukauden kuluessa hylkäämispäätöksen tiedoksi antamisesta. Valitus lähetetään osoitteeseen

| The Secretary-General |
| --- |
| European Court of Auditors |
| 12, rue Alcide De Gasperi |
| L-1615 Luxembourg |
| LUXEMBOURG |

The Secretary-General

European Court of Auditors

12, rue Alcide De Gasperi

L-1615 Luxembourg

LUXEMBOURG

III.   MUUTOKSENHAKU

Hakija voi henkilöstösääntöjen 91 artiklan nojalla hakea Euroopan unionin tuomioistuimessa muutosta päätökseen, jolla hänen valituksensa on hylätty, jos hakija katsoo kyseisen päätöksen loukkaavan hänen etuaan. Asianajajan täytyy esittää asiaa koskeva muutoksenhakupyyntö kolmen kuukauden kuluessa siitä, kun valitusta koskeva hylkäyspäätös on annettu tiedoksi.

IV.   KANTELU EUROOPAN OIKEUSASIAMIEHELLE

Jos hakija katsoo, että Euroopan tilintarkastustuomioistuin ei ole käsitellyt hänen hakemustaan asianmukaisesti, hän voi kannella siitä Euroopan oikeusasiamiehelle otettuaan ensin yhteyttä tilintarkastustuomioistuimeen riidan ratkaisemista varten. Kantelu on tehtävä kirjallisena kahden vuoden kuluessa relevanttien tosiseikkojen havaitsemisesta. Euroopan oikeusasiamiehen verkkosivustolla on saatavilla sähköinen kantelulomake. Euroopan oikeusasiamiehelle tehtävät kantelut eivät lykkää edellä mainittuja muutoksenhakumääräaikoja.

---

(1)  https://eur-lex.europa.eu/legal-content/EN/TXT/PDF/?uri=CELEX:01962R0031-20220101&qid=1612273468772&from=EN

(2)  https://eur-lex.europa.eu/legal-content/FI/TXT/PDF/?uri=CELEX:32 018R1046&from=FI

(3)  Edellyttäen, että valintamenettelyyn on hyväksytty riittävä määrä hakijoita.

(4)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).

---